టీ- హబ్‌తో బ్రిటన్‌ సర్కారు ఒప్పందం
నవతెలంగాణబ్యూరో-హైదరాబాద్‌
       తెలంగాణ ప్రభుత్వం ప్రారంభించిన 'టి-హబ్‌' కు ప్రపంచవ్యాప్తంగా ప్రశంసలు లభిస్తున్నాయని పంచాయితీరాజ్‌, ఐటీ శాఖ మంత్రి కేటీఆర్‌ అన్నారు. బ్రిటన్‌ సెక్రటరీ పర్‌ బిజినెస్‌ , ఇన్నోవేషన్‌, స్కిల్స్‌ సాజిద్‌ జావిద్‌తో గురువారం మంత్రి టి-హబ్‌ లో సమావేశమయ్యారు. టి-హబ్‌ తో బ్రిటన్‌ ప్రభుత్వం భాగసామ్యం నెలకొల్పేందుకు సిద్ధంగా ఉందని మంత్రి తెలిపారు. టి-హబ్‌ తోపాటు ఐటీ, లైఫ్‌ సైన్సెస్‌, సైబర్‌ సెక్యూరీటీ, యానిమేషన్‌, గేమింగ్‌ రంగాల్లో కలిసి పనిచేసేందుకు బ్రిటన్‌ సంసిద్ధత వ్యక్తం చేసినట్టు మంత్రి తెలిపారు. సాజిద్‌ జావేద్‌ తో సమావేశమైన మంత్రి తెలంగాణ ప్రభుత్వం చేపట్టిన పలు కార్యక్రమాలను ఆయనకు తెలియజేశారు. పెట్టుబడులకు ఉతమిచ్చేలా పారిశ్రామిక పాలసీ విధానంలో ఉన్న సెల్ప్‌ సర్టిఫికేషన్‌, అనుమతులను ఆలస్యం చేసే అధికారులకు జరిమానాల వంటి అంశాలను మంత్రికి జావేద్‌కి తెలిపారు. ఇలాంటి విధానాన్ని ప్రపంచంలో తాను ఏక్కడా చూడలేదని, చిన్న రాష్ట్రం అయినా ఇలాంటి గొప్ప పాలసీని ప్రవేశపెట్టినందుకు జావేద్‌ అభినందించారు. టిహబ్‌ లోని సౌకర్యాలను పరిశీలించిన యూకే సెక్రటరీ తెలంగాణ ప్రభుత్వం స్టార్ట్‌ అప్స్‌ కి ఇస్తున్న ప్రోత్సాహాన్ని ఆభినందించారు. టి హబ్‌ లోని స్టార్టప్‌లతో కలిసి పనిచేసేందుకు సిద్ధంగా ఉన్నామన్నారు.
ఇజ్రాయోల్‌ దేశంలోని స్టార్టప్‌లకుి చేయూతనిచ్చి 30 కంపెనీలను లండన్‌ స్టాక్‌ ఏక్స్జేంజీలో లిస్ట్‌ అయ్యేలా చూశామన్నారు, ఇలాంటి భాగసామ్యాన్ని తెలంగాణాకు అందిస్తామని జావెద్‌ తెలిపారు. ఇక తెలంగాణలోని ఇతర పారిశ్రామిక రంగాల్లో ఉన్న అవకాశాలను తెలుసుకున్న యూకే సెక్రటరీ త్వరలోనే తమ లైఫ్‌ సైన్సెస్‌ కార్యదర్శిని ఇక్కడ పర్యటనకి పంపుతామని తెలిపారు. యూకేలో పర్యటించేందుకు రావాల్సిందిగా మంత్రి కె.తారక రామారావుని ఆయన అహ్వనించారు. యూకేలోని స్టార్టప్‌ మరియు గేమింగ్‌ రంగాల్లో పరిశ్రమలతో ప్రత్యేకంగా సమావేశం ఏర్పాటు చేయిచేందుకు సిద్ధ్దంగా ఉన్నామని యూకే సెక్రటరీ మంత్రి హమీ ఇచ్చారు. యూకే సెక్రటరీ సాజిద్‌ జావిద్‌ తోపాటు మంత్రి కె.తారకరామారావుల సమక్షంలో టి హబ్‌ తో యూకేకి చెందిన లెడ్‌ మ్యాక్‌ లిమిటెడ్‌ తో యంవోయూని కుదుర్చుకున్నారు. ఈ యంవోయో ద్వారా టి హబ్‌ ప్రపంచంలోని ప్రముఖ స్టార్టప్స్‌ లతో సహకారం అందించేందుకు సహయ పడనుంది.
మీ స్నేహితులకు రికమెండ్ చెయ్యండి